«**Մոլեգնություն**» (անգլ.՝ Whiplash, տառ.՝ մտրակ), ամերիկացի ռեժիսոր Դեմիեն Շազելի երաժշտական հոգեբանական դրամա։ Ֆիլմի անվանումը կապված է ջազային երաժիշտ Հենք Լևիի պիեսայի հետ։ 2014 թվականի հունվար 16-ին այս ֆիլմի պրեմիերայով է բացվել Սենդենսի կինոփառատոնը, որտեղ ֆիլմն արժանացել է գլխավոր մրցանակի։ Պրեմիերայից Sony Pictures-ը ձեռք բերեց միջազգային վաճառքի։
Գլխավոր դերակատարներն են Մայլզ Թելերը և Ջոնաթան Քիմբլ Սիմոնսը, որոնք իրենց դերասանական աշխատանքի համար բազում մրցանակների են արժանացել։ Կինոմամուլի մեծ մասի կարծիքով ֆիլմը 2014 թվականի 10 լավագույն ֆիլմերից մեկն է։

Սյուժե
------

Մայլզ Թելերը խաղում Էնդրյու Նիմանի դերը, կոնսերվատորիայի առաջին կուրսեցու, որ հայտնվում է դիրիժոր Թերենս Ֆլեթչերի ազդեցության տակ։ Էնդրյուն արդեն հիանալի տիրապետում է հարվածային գործիքներին, բայց դա քիչ է դիրիժորի համար (նա կարծում է, որ աշխարհի ամենասարսափելի գովասանքը «Ապրես, լավ է» արտահայտությունն է. Այն մարդուն կանգնեցնում է և թույլ չի տալիս ներկայացնել իր ողջ կարողությունները մինչև վերջ)։ Ֆլեթչերը ցանկանում է Էնդրյուին հիանալի ջազային երաժիշտ դարձնել։ Այնպիսի երաժիշտ, որ նույն մակարդակի վրա կանգնած կլինի, ինչպես Չարլի Պարկերը և Բադի Ռիչը կամ Լուի Արմսթրոնգը։ Եվ նա վստահ է, որ աշակերտը պիտի դաժան փորձությունների միջով անցնի, մինչ դրան հասնելը։ Համերգներից մեկի ժամանակ Էնդրյուն վթարից հետո միանգամից սկսում է նվագել, ինչի պատճառով ձեռքերը իրեն չեն ենթարկվում, նա ամեն ինչ փչացնում է, և Ֆլեթչերը հեռացնում է նրան նվագախմբից։ Էնդրյուն չի դիմանում այդ ամենին և հարձակվում է Ֆլեթչերի վրա հենց բեմում, ինչից հետո նրան հեռացնում են նաև կոնսերվատորիայից։ Էնդրյուն դադարում է նվագելը, սակայն, կրկին հանդիպելով Ֆլեթչերին՝ նա իմանում է, որ վերջինս այլևս դաս չի տալիս կոնսերվատորիայում։ Պարզվում՝ Ֆլեթչերը նոր նվագախումբ է հավաքել և այժմ հրավիրում է նաև Էնդրյուին։ Ֆլեթչերը կարծում է, որ Նիմանն է բողոքել կոնսերվատորիայի ղեկավարությանը։ Այդ իսկ պատճառով նա Նիմանին խաբում է՝ հայտարարելով այն երգի մասին, որը Էնդրյուն չէր կարողանում նվագել։ Բայց որոշ ժամանակ անց Էնդրյուն սկսում է նվագել Caravan և Whiplash ստեղծագործությունները՝ չնայած բոլոր սպառնալիքներին։ Ֆլեթչերը շուտով հասկանում է, որ Էնդրյուի մեջ բացահայտել է հենց այն «մեծագույն երաժշտին»։

Դերասանական կազմը
-----------------

| Դերասան | Դեր |
| --- | --- |
| Մայլզ Թելեր | Էնդրյու Նիման |
| Ջոնաթան Քիմբլ Սիմոնս | Թերենս Ֆլեթչեր |
| Փոլ Ռայզեր | Էնդրյուի հայրը |
| Մելիսա Բենոիստ | Նիկոլ |
| Օսթին Ստոուել | Ռայան |
| Ջեյսոն Բլեր | Թրևիս |
| Կավիտա Պատիլ | Սոֆի |
| Մայքլ Կոեն | բեմի աշխատողը |
| Կոֆի Սիրիբոու | Գրեգ |
| Սյուան Սփոուք | տիկին Էմմա |

Քննադատություն
--------------

Ֆիլմն արժանացել է կինոմամուլի բարձրագույն գնահատականների։ Rotten Tomatoes կայքում ֆիլմն ունի 95 % վարկանիշ՝ հիմնված 213 կարծիքների վրա, որոնց միջին գնահատականը 8,6-ից մինչև 10։

### Մրցանակներ

Ֆիլմը «Օսկարի» եռակի մրցանակակիր է․ 

* Երկրորդ պլանի լավագույն դերասան՝ Ջոնաթան Քիմբլ Սիմոնս
* Լավագույն մոնտաժ՝ Թոմ Կրոս
* Լավագույն հնչունավորում՝ Քրեյգ Ման, Բեն Ոիլքինս և Թոմաս Քերլի

Ծանոթագրություններ
------------------

1. 1 2 3 4 5 6 7 8 9 10 11 12  Whiplash — 2014.
2. ↑  Internet Movie Database — 1990.
3. ↑
4. ↑
5. ↑  Internet Movie Database — 1990.
6. 1 2 3 4 5 6 7 8 9 10 11 12 13 14 15  Internet Movie Database — 1990.
7. 1 2 3 4 5 6 7 8  ČSFD (չեխերեն) — 2001.
8. 1 2  Box Office Mojo — 1999.
9. ↑  «Sundance 2014: Sony grabs international rights to 'Whiplash'». LA Times.
10. ↑  «Whiplash». Rotten Tomatoes.

Արտաքին հղումներ
----------------

* Մոլեգնություն(անգլ.) ֆիլմը Rotten Tomatoes կայքում
* «Մոլեգնություն»(անգլ.) ֆիլմը Metacritic կայքում:
* «Մոլեգնություն»(անգլ.) ֆիլմը *Box Office Mojo* կայքում
* *Մոլեգնություն* Արխիվացված 2015-09-06 Wayback Machine ֆիլմը SundanceTV-ում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · MusicBrainz · Rotten Tomatoes |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: no2015090457 |

 |